Pelabuhan Barat

Pelabuhan Barat adalah satu daripada tiga pelabuhan di Selangor yang membentuk Pelabuhan Klang, Malaysia. Dua lagi pelabuhan ialah Pelabuhan Utara dan Pelabuhan Selatan. Terletak di Pulau Indah, Klang, ia dibuka pada tahun 1995 dan dikendalikan oleh Westports Malaysia Sdn Bhd (sebelumnya dikenali sebagai Kelang Multi Terminal Sdn Bhd ). Pada tahun 2008, pegangan pasarannya di pelabuhan Klang ialah sebanyak 65 peratus dengan rekod pertumbuhan sebanyak 16% dan jumlah pengendalian sebanyak 5 juta TEU.

Terminal Star Cruise
Satu daripada tarikan terkenal di sini ialah kapal-kapal persiaran Star Cruise dan MV Doulos. Kapal-kapal persiaran yang berlabuh di sini beberapa kali dalam setahun akan membenarkan kemasukan percuma ketika pertunjukan. Kapal yang berlabuh pada tahun 2006 adalah SuperStar Virgo.

Kemudahan
Luas kawasan Pelabuhan Barat ialah 1350 ekar, dengan panjangnya bakal mencapai 11 km apabila dibangunkan sepenuhnya. Ia memiliki lima laman kontena yang jumlah keluasannya ialah 280 ekar. Antara kemudahan lain yang ada ialah stesen muatan kontena (Container Freight Station) seluas 200 ribu kaki persegi, laman pembahagian (Distripark) 1 dan 2 seluas 700 ribu kaki persegi, gudang pukal biasa seluas 230 ribu kaki persegi dan gudang pukal kering seluas 120 ribu kaki persegi.

Operasi Kontena
TerminalPrasarana dan PerkakasanHimpitan- 14 himpitan- 3200 MeterKapasiti terminal- 1350 ekar- 7.2 juta TEU setiap tahun- CT 1 - 40 ekar- CT 2 - 60 ekar- CT 3 - 60 ekar- CT 4 - 60 ekar- CT 5 - 60 ekarPerkakasan- 32 kren dermaga- 92 kren lapangan (RTG)- 973 penggerak utama (Prime Mover) dan treler- 15 penindan (stacker)- 1236 titik kontena reeferCiri-ciri tambahan- 16 meter dalam himpitan- Kemampuan mengendalikan kapal kontena generasi ke-6- Piawai pelabuhan pantas:  1. 35 gerakan sejam untuk setiap kren dermaga  2. 100 gerakan sejam untuk setiap kapal-kapal utama  3. 50 gerakan sejam untuk setiap kapal-kapal kecil

Operasi Konvensional
TerminalPrasarana dan PerkakasanTerminal Pukal Cecair- 4 jeti utama- 1 jeti mengisi bahan api- 1365 meter panjang himpitan- mengendalikan 90 jenis kargo yang berbezaTerminal Pukal Kering (1&2)- 4 himpitan- 1 jeti semen- 935 meter panjang himpitan- 2 pemunggah cekau (grab unloader)- 1 pemunggah bersambung (continuos ship unloader)- 1 pemunggah cekau jenis T-Rex4- 10,000 meter tali pengangkut- mengendalikan gula, bijirin, sanga, baja dan simenTerminal Pukal Cerai- 5 himpitan- 1000 meter panjang himpitan- mengendalikan keluli dan kargo pukal ceraiKemudahan lain- pusat transit kenderaan- kemudahan mengisi bahan api- perkhidmatan marin - memalim dan bot tunda 

Rujukan

 Pautan luar 
 Laman web rasmi

Kategori:Pengangkutan di Selangor
Barat